11. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ Αριθ. 34968 της 18 Αυγ./6 Σεπτ. 1988 (ΦΕΚ Β΄ 642) Προσαρμογή των κλάδων Προσωπικού του Γεωτεχνικού Επιμελητηρίου Ελλάδος (Ν.Π.Δ.Δ.) στις διατάξεις του Προσοντολογίου. Έχοντας υπόψη τις διατάξεις: 1.Του Νόμ. 1558/85 «Κυβέρνηση και Κυβερνητικά Όργανα» και 2.Του άρθρ. 24 (παρ. 8 εδάφιο δεύτερο) του Νομ. 1586 «Βαθμολογική διάρθρωση των θέσεων του Δημοσίου, Ν.Π.Δ.Δ. κλπ», αποφασίζουμε: 1.Οι Κλάδοι Προσωπικού του Γεωτεχνικού Επιμελητηρίου Ελλάδος (ΓΕΩΤ. Ε.Ε.) που προβλέπονται από τις διατάξεις του Β.Δ. 461/72 και του Νόμ. 1474/84, καθώς και ο προσωρινός κλάδος καθαριστριών που συστήθηκε σε εφαρμογή του Νομ. 1476/84, προσαρμόζονται, σύμφωνα με το Π.Δ. 194/88 (ΦΕΚ 84 τ.Α΄/6.5.88). «Καθορισμός των προσόντων διορισμού σε θέση των δημοσίων υπηρεσιών και Νομικών Προσώπων Δημοσίου Δικαίου», συγχωνεύονται, διαχωρίζονται, μετονομάζονται και ανακατανέμονται οι θέσεις των κλάδων, χωρίς σύσταση νέων οργανικών θέσεων, ως εξής: Α.ΚΛΑΔΟΙ ΚΑΤΗΓΟΡΙΑΣ ΠΕ ΠΕ Γεωτεχνικός οργανικές θέσεις 3. ΠΕ Διοικητικός-Οικονομικός οργανικές θέσεις 2. Β.ΚΛΑΔΟΙ ΚΑΤΗΓΟΡΙΑΣ ΤΕ ΤΕ Διοικητικός - Λογιστικός θέσεις μία (1). Η θέση αυτή δεν πληρούται εφόσον στον κλάδο ΔΕ Δ/κό-Λογιστικό υπηρετούν επιπλέον του αριθμού των προβλεπομένων θέσεων του ιδίου κλάδου. Γ.ΚΛΑΔΟΙ ΚΑΤΗΓΟΡΙΑΣ ΔΕ ΔΕ Διοικητικός - Λογιστικός θέσεις 3. ΔΕ Δακτυλογράφων - Στενογράφων θέσεις 2. ΔΕ Προσωπικού Η/Υ θέση μία (1). Δ.ΚΛΑΔΟΙ ΚΑΤΗΓΟΡΙΑΣ ΥΕ ΥΕ Βοηθητικού προσωπικού θέση μία (1) (κλητήρα). ΥΕ Προσωπικού καθαριότητας θέση μία (1) (καθαρίστριας προσωρινός). 2.Για τους προαναφερόμενους κλάδους, τυπικά προσόντα διορισμού στον εισαγωγικό βαθμό ορίζονται, τα κατά περίπτωση διαλαμβανόμενα στο Π.Δ. 194/88 (ΦΕΚ 84 τ.Α΄/6.5.88)  «Καθορισμός των προσόντων διορισμού σε θέσεις των δημοσίων υπηρεσιών και Νομικών Προσώπων Δημοσίου Δικαίου». 